100 ബിജെപി വന്നാലും ഡിഎംകെ സര്ക്കാരിന്റെ പ്രവര്ത്തനത്തെ തടയാന് കഴിയില്ല 50 വര്ഷത്തെ രാഷ്ട്രീയ പരിചയമുള്ള നേതാവാണ് മുഖ്യമന്ത്രി എംകെ സ്റ്റാലിന്: മന്ത്രി പി.കെ. ശേഖര് ബാബു ചെന്നൈ: 100 ബിജെപി വന്നാലും ഡിഎംകെ സര്ക്കാരിന്റെ പ്രവര്ത്തനത്തെ തടയാന് കഴിയില്ല എന്ന് തമിഴ്നാട് ഹിന്ദു മത ജീവകാരുണ്യ വകുപ്പ് മന്ത്രി പി.കെ. ശേഖര് ബാബു. വെള്ളി, ശനി, ഞായര് ദിവസങ്ങളില് ക്ഷേത്രങ്ങള് അടച്ചിടാനുള്ള തീരുമാനം പിന്വലിച്ചില്ലെങ്കില് ടിഎന് സര്ക്കാരിനെ സ്തംഭിപ്പിക്കാന് പാര്ട്ടി പ്രതിഷേധം ശക്തമാക്കുമെന്ന സംസ്ഥാന ബിജെപി പ്രസിഡന്റ് കെ അണ്ണാമലൈയുടെ പരാമര്ശത്തോട് പ്രതികരിക്കുകയായിരുന്നു മന്ത്രി. ക്ഷേത്രങ്ങളും മറ്റ് ആരാധനാലയങ്ങളും അടച്ചിടാനുള്ള തീരുമാനം പിന്വലിക്കണമെന്നും അടുത്ത 10 ദിവസത്തിനുള്ളില് ക്ഷേത്രങ്ങളും മറ്റ് ആരാധനാലയങ്ങളും വെള്ളിയാഴ്ച്ചയും ഞായറാഴ്ച്ചയും അടച്ചിടാനുള്ള തീരുമാനം പിന്വലിച്ചില്ലെങ്കില് സംസ്ഥാന സര്ക്കാരിനെതിരെ ശക്തമായ പ്രതിഷേധം നടത്തുമെന്നും തമിഴ്നാട് ബിജെപി പ്രസിഡന്റ് കെ. അണ്ണാമലൈ പറഞ്ഞിരുന്നു. അണ്ണാമലൈയുടെ പരാമര്ശത്തോട് മന്ത്രി പി.കെ. ശേഖര് ബാബു പ്രതികരിക്കുകയായിരുന്നു. 100 ബിജെപി വന്നാലും ഡിഎംകെ സര്ക്കാരിന്റെ പ്രവര്ത്തനത്തെ തടയാന് അവര്ക്ക് കഴിയില്ല എന്നും കാരണം 50 വര്ഷത്തെ രാഷ്ട്രീയ പരിചയമുള്ള ഒരു നേതാവ് മുഖ്യമന്ത്രി എംകെ സ്റ്റാലിന് എന്നുമാണ് മന്ത്രി പി.കെ. ശേഖര് ബാബു പറഞ്ഞത്. ആരാധനാലയങ്ങള് അടച്ചിടാനുള്ള കേന്ദ്ര സര്ക്കാരിന്റെ വാക്കുകള് ഒരു ഉപദേശം മാത്രമാണെന്നും ഒരു ഉത്തരവല്ലെന്നും ബിജെപി നേതാവ് പറഞ്ഞിരുന്നു. എന്നാല് കേന്ദ്ര സര്ക്കാരിന്റെ നിര്ദ്ദേശപ്രകാരമാണ് സംസ്ഥാന സര്ക്കാര് വാരാന്ത്യങ്ങളില് മത സ്ഥാപനങ്ങള് അടച്ചുപൂട്ടിയതെന്നും ബിജെപി നേതാക്കള്ക്ക് പ്രതിഷേധിക്കാന് താല്പ്പര്യമുണ്ടെങ്കില്, അവര് കേന്ദ്ര സര്ക്കാരിനെതിരെ പ്രതിഷേധിക്കണം എന്നും മന്ത്രി കൂട്ടിച്ചേര്ത്തു. Tags